# Lara Siscar

Lara Siscar Peiró (Grao de Gandía, Valentzia, 1977ko maiatzaren 7a) valentziar kazetaria, telebistako aurkezlea eta idazlea da.

## Biografia

Ikus-entzunezko Komunikazioan Ramon Llull Unibertsitatean, Bartzelonako Blanquerna Fundazioan lizentziatu zen. Halaber, Valentziako Unibertsitateangraduatu ondoko bat egin zuen Zinema Kritikan, beste bat Marketin Zuzendaritzan eta master bat ikus-entzunezko edukien ekoizpenean eta edizioan.

## Lan ibilbidea
### Kazetari ibilbidea

Produkzioko laguntzaile hasi zen lanean, erredaktore eta kazetari hainbat produktorerentzat. Valentziako Canal Noun ere egiten zuen lan, eta gero, Novan Atresmedia taldearen kanaletako batean.
2007an, TVEn hasi zen lanean. Hasieran albistegien aurkezle Canal 24 horas delakoan (2007-2009) eta, gero, Gente (2009-2010) egunekotasun sozialeko saio aurkezten. 2010ean 24 horas kanalera itzuli zen, eta asteburuko albistegiak aurkeztu zituen 2012ko abiztura arte. 2012ko irailaren eta 2014ko abuztuaren artean, La tarde en 24 horas aurkeztu zuen Diego Losadarekin. 2013tik 2015era eta 20121era bitartean, hainbat rdezkapen egin zituen 1. edizioan (2013 eta 2014ko Gabonetan, 2014ko Aste Santuan, 2014ko udan eta 2014ko udazkenean 2. edizioan).
2014ko irailetik 2014ko urrira eta 2015eko irailetik 2016ko abuztura, La mañana en 24 horas lana aurkeztu zuen Ángeles Bravo kazetariarekin batera.
2014ko urriaren 25etik 2015eko ekainaren 14ra, Raquel Martínez ordezkatu zuen asteburuko albistegiaren aurkezpenean. Lehenengo Oriol Nolisekin aurkeztu zuen –(2014ko azaroaren 16ra arte)– eta gero Pedro Carreñorekin –urte bereko azaroaren 22tik aurrera–.
2015eko maiatzaren 23an, TVEren bozeramailea izan zen, Vienan egindako Eurovisión 2015 lehiaketan Espainiako epaimahaiak egindako bozketen emaitzen berri emateko.
2016ko irailetik 2017ko uztailera Víctor Arribasekin batera La noche en 24 horas aurkeztu zuen, eta ordezkapenak ere egin zituen bertan.
2017ko irailaren eta 2018ko urtarrilaren artean, Canal 24 horas asteburuetako goizeko albistegiak aurkeztu zituen Mercedes Martelekin.
2018ko urtarriletik uztailera bitartean, Asuntos públicos saioa, eguneko albisteak aztertzeko programa eta elkarrizketak aurkeztu zituen 24 horas kanalean.
2018ko irailetik abendura bitartean, Diputatuen Kongresuko kazetari berezia izan zen, Los desayunos de TVE saioan eta ordezkapenak egin zituen bai Los desayunos bai Más desayunos saioan.
2019ko urtarriletik irailera bitartean, TVEko Informazio Zerbitzuen Eremu Nazionaleko erredaktorea izan zen.
2019ko irailetik 2020ko ekainera, Telediario fín de semana albistegiaren bi edizioak aurkeztu zituen Lluís Guilerarekin batera. Lluís Guileraren ibilaldiaren ondoren, bakarka aurkeztu zuen 2021eko abuztura arte.2021eko irailetik 2022ko martxora bitartean, Diego Losadarekin aurkeztu zuen eta 2022ko martxotik Igor Gómezekin batera.
2022ko udaren amaieran, Marisa Rodríguez Palop-en oporretako Informe Semanal aurkeztu zuen, lan hori Telediarioarekin bateratuz.

### Idazle ibilbidea

2015eko urrian bere lehen eleberria aurkeztu zuen: La vigilante del Louvre.
2018ko maiatzean Flores negras bigarren eleberria argitaratu zuen, emakumeenganako indarkeriaren kontrako alegatua.

### Jazarpena sare sozialetan

Siscar-ek bi urtez baino gehiagoz jasan zuen jazarpena sare sozialetan, eta, azkenean, 2015eko apirilaren 30ean bi pertsona atxilotu eta agintaritza eskudunaren esku jarri zituzten.

## Argitaratutako lanak

* 2015eko urriaren 15a: La vigilante del Louvre. Editorial Plaza y Janés. zaintzailea. Plaza y Janés argitaletxea. ISBN 978-84-01-01691-2. OCLC 925524472. OCLC 925524472
* 2018ko maiatzaren 24a: Flores negras. Editorial Plaza y Janés.. Plaza y Janés argitaletxea. ISBN 978-84-01-01964-7. OCLC 1038240438. OCLC 1038240438

## Sariak eta aintzatespenak

* 2015ean Komunikazio talentuagatiko saria Madrilgo Complutense Unibertsitatean

## Erreferentziak

* ↑ (Gaztelaniaz) elEconomista.es. «Lara Siscar: así es la presentadora del Telediario que se consolida en los fines de semana de TVE - Ecoteuve.es» ecoteuve.eleconomista.es (Noiz kontsultatua: 2023-04-17).
* ↑ Comer, Por Eva Muñoz Rosúa |. (2016-07-19). «Los tres platos de Lara Siscar» Verlanga.
* ↑ «Oriol Nolis deja el Telediario de fin de semana de TVE» web.archive.org 2015-01-22.
* ↑ «Lara Siscar conducirá junto a Víctor Arribas La noche en 24 horas» ELMUNDO 2016-09-05.
* 1 2 RTVE, PRENSA. (2015-11-17). «Lara Siscar, premio Talento Comunicativo de la Universidad Complutense de Madrid» RTVE.es.
* 1 2 Lara Siscar presenta su primera novela ‘La vigilante del Louvre’. 2015-10-15.
* ↑ «La Policía detiene dos hombres por acosar en internet a la presentadora de TVE Lara Siscar» ELMUNDO 2015-04-30.

## Kanpo estekak

* Datuak: Q5970030